DA Den Europæiske Unions Tidende L 24/30

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html.

Regulativ nr. 78 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af køretøjer i klasse L1, L2, L3, L4 og L5 hvad angår bremsesystemet [2015/145]

Omfattende al gældende tekst frem til:

Korrigendum 2 til ændringsserie 03 — Trådt i kraft: 23. juni 2010

INDHOLDSFORTEGNELSE

REGULATIV

1. Anvendelsesområde

2. Definitioner

3. Ansøgning om godkendelse

4. Godkendelse

5. Specifikationer

6. Prøvninger

7. Ændringer af køretøjstypen eller dens bremsesystem og udvidelse af godkendelsen

8. Produktionens overensstemmelse

9. Overgangsbestemmelser

10. Sanktioner i tilfælde af produktionens manglende overensstemmelse

11. Endeligt ophør af produktionen

12. Navn og adresse på de tekniske tjenester, som er ansvarlige for udførelse af godkendelsesprøvningerne, og på de administrative myndigheder

BILAG

Bilag 1 — Meddelelse vedrørende godkendelse eller udvidelse, nægtelse eller inddragelse af godkendelse eller endeligt ophør af produktionen af en køretøjstype i klasse L hvad angår bremsesystemet i henhold til regulativ nr. 78

Bilag 2 — Udformning af godkendelsesmærker

Bilag 3 — Prøvningsbetingelser, procedurer og præstationskrav

1. ANVENDELSESOMRÅDE

Dette regulativ finder anvendelse på køretøjer i klasse L1, L2, L3, L4 og L5 (1).

Disse klasser omfatter ikke:

a) køretøjer med en maksimalhastighed på < 25 km/h

b) køretøjer, der er indrettet til handicappede.

2. DEFINITIONER

I dette regulativ forstås ved:

2.1.

»blokeringsfrit bremsesystem (ABS)«:

2.2.

»godkendelse af et køretøj«:

2.3.

»basisprøvning«:

2.4.

»bremse«:

2.5.

»bremsesystem«:

2.6.

»kombineret bremsesystem (CBS)«

for køretøjer i klasse L1 og L3 : et driftsbremsesystem, hvor mindst to bremser på forskellige hjul aktiveres ved betjening af en enkelt betjeningsanordning

for køretøjer i klasse L2 og L5 : et driftsbremsesystem, hvor bremserne på alle hjul aktiveres ved betjening af en enkelt betjeningsanordning

for køretøjer i klasse L4 : et driftsbremsesystem, hvor bremserne på mindst for- og baghjulene aktiveres ved betjening af en enkelt betjeningsanordning (hvis baghjul og sidevognshjul bremses af samme bremsesystem, betragtes dette som baghjulsbremse)

2.7.

»komponent i bremsesystemet«:

2.8.

»betjeningsanordning«:

2.9.

»bremsesystemer af forskellig type«:

a) komponenterne er forskelligartede

b) komponenterne består af materialer med forskellige egenskaber eller af forskellig form eller størrelse

c) komponenterne er sammensat på forskellig måde

2.10.

»førerens masse«:

2.11.

»frakoblet motor«:

2.12.

»køretøjets totalmasse« eller »maksimale masse«:

2.13.

»bremsernes begyndelsestemperatur«:

2.14.

»belæsset«:

2.15.

»lettere belastet«:

2.16.

»masse i køreklar stand«:

2.17.

»højeste bremsekoefficient (PBC)«:

2.18.

»servoforstærket bremsesystem«:

2.19.

»nødbremsesystem«:

2.20.

»driftsbremsesystem«:

2.21.

»enkeltbremsesystem«:

2.22.

»driftsbremsesystem med flere kredse (SSBS)«:

2.23.

»bremselængde«:

2.24.

»prøvningshastighed«:

2.25.

»transmission«:

2.26.

»køretøjets ubelæssede masse«:

2.27.

»køretøjstype«:

a) køretøjsklasse som defineret i den konsoliderede resolution (R.E. 3)

b) køretøjets totalmasse som defineret i punkt 2.12

c) fordeling af massen på akslerne

d) Vmax

e) bremseanordninger af forskellig type

f) antal aksler og deres placering

g) motortype

h) antal gear og deres udvekslingsforhold

i) det endelige udvekslingsforhold

j) dækkenes dimensioner.

2.28.

»Vmax«:

2.29.

»blokering af hjulene«:

3. ANSØGNING OM GODKENDELSE

3.1. Ansøgning om godkendelse af en køretøjstype hvad angår dens bremsesystem indgives af køretøjsfabrikanten eller dennes behørigt befuldmægtigede repræsentant.

3.2. Følgende dokumenter skal vedlægges i tre eksemplarer med følgende oplysninger:

3.2.1. En beskrivelse af køretøjstypen på de i punkt 2.27 ovenfor specificerede punkter. Betegnelser for motortype og køretøjstype skal være anført i form af numre og symboler.

3.2.2. Fortegnelse over bremsesystemets komponenter, behørigt identificeret.

3.2.3. Diagram over hele bremsesystemet og angivelse af de enkelte deles placering på køretøjet.

3.2.4. Detaljerede tegninger af alle komponenter, så de er lette at finde og identificere.

3.3. Et køretøj, der er repræsentativt for den type, som skal godkendes, skal indleveres til den tekniske tjeneste, der er ansvarlig for udførelse af godkendelsesprøvningen.

4. GODKENDELSE

4.1. Når den køretøjstype, der søges godkendt efter dette regulativ, opfylder forskrifterne i punkt 5 og 6 nedenfor, meddeles godkendelse af køretøjstypen.

4.2. Hver godkendt type tildeles et godkendelsesnummer. De første to cifre (i øjeblikket 03, svarende til ændringsserie 03) angiver den ændringsserie, som omfatter de seneste vigtige tekniske ændringer af regulativet på godkendelsens udstedelsestidspunkt. Samme kontraherende part i overenskomsten må ikke tildele samme typegodkendelsesnummer til samme køretøjstype, som er udstyret med et andet bremsesystem, eller til en anden køretøjstype.

4.3. Meddelelse om godkendelse eller nægtelse, udvidelse eller inddragelse af godkendelse eller endeligt ophør af produktionen af en køretøjstype i henhold til dette regulativ meddeles de kontraherende parter i overenskomsten, der anvender dette regulativ, ved hjælp af en formular, svarende til modellen i bilag 1 til dette regulativ.

4.4. Ethvert køretøj, som er i overensstemmelse med en type, som er godkendt efter dette regulativ, skal på et let synligt og let tilgængeligt sted, der er angivet i godkendelsesattesten, være påført et internationalt godkendelsesmærke bestående af følgende:

4.4.1. En cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (2).

4.4.2. Til højre for den i punkt 4.4.1 foreskrevne cirkel, nummeret på dette regulativ, efterfulgt af bogstavet »R«, en tankestreg og godkendelsesnummeret.

4.5. Er køretøjet i overensstemmelse med en køretøjstype, som i henhold til et eller flere af de til overenskomsten vedføjede regulativer er godkendt i samme stat, som har meddelt godkendelse efter dette regulativ, behøver det symbol, der er beskrevet i punkt 4.4.1, ikke gentages. I så fald anbringes regulativets nummer og typegodkendelsesnummeret samt yderligere symboler for alle regulativer, i henhold til hvilke typegodkendelse er meddelt i det land, som har meddelt typegodkendelse i henhold til dette regulativ, i lodrette kolonner til højre for det mærke, der er beskrevet i punkt 4.4.1.

4.6. Godkendelsesmærket skal være let læseligt og må ikke kunne slettes.

4.7. Godkendelsesmærket skal anbringes tæt ved eller på den identifikationsplade, fabrikanten har anbragt på køretøjet.

4.8. Bilag 2 til dette regulativ indeholder eksempler på sammensætning af godkendelsesmærker.

5. SPECIFIKATIONER

5.1. Krav til bremsesystemet

5.1.1. Hvert køretøj skal bestå hver af prøverne for et køretøj af den pågældende klasse med køretøjets bremseegenskaber.

5.1.2. Driftsbremsesystemets betjeningsfunktion

Køretøjer skal have konfigurationer, som gør det muligt for føreren at aktivere driftsbremsesystemets betjeningsanordning fra normal kørestilling og med begge hænder på styreapparatet.

5.1.3. Nødbremsesystemets betjeningsfunktion

Køretøjer skal have konfigurationer, som gør det muligt for føreren at aktivere nødbremsesystemets betjeningsanordning fra normal kørestilling og med mindst én hånd på styreapparatet.

5.1.4. Parkeringsbremsesystem

Hvis der er monteret et parkeringsbremsesystem, skal det holde køretøjet stationært på skråningen som foreskrevet i punkt 8.2 i bilag 3.

Parkeringsbremsesystemet skal:

a) have en betjeningsanordning, der er adskilt fra driftsbremsesystemets betjeningsanordning, samt

b) udelukkende fastholdes mekanisk i låst position.

Køretøjer skal have konfigurationer, som gør det muligt for føreren at aktivere parkeringsbremsesystemet fra normal kørestilling.

5.1.5. Tohjulede køretøjer i klasse L1 og L3 skal være udstyret med enten to separate driftsbremsesystemer eller et driftsbremsesystem med flere kredse, hvor mindst én bremse virker på forhjulet og mindst én bremse virker på baghjulet.

5.1.6. Trehjulede køretøjer i klasse L4 skal opfylde forskrifterne for bremsesystemer i punkt 5.1.5. En bremse på sidevognens hjul er ikke påkrævet, hvis køretøjet opfylder kravene til bremsevirkning i bilag 3.

5.1.7. Trehjulede køretøjer i klasse L2 skal være udstyret med et parkeringsbremsesystem samt et af følgende driftsbremsesystemer:

a) to separate driftsbremsesystemer, ikke kombinerede, der, når de anvendes sammen, virker på bremserne på alle hjul, eller

b) et driftsbremsesystem med flere kredse eller

c) et kombineret bremsesystem, der virker på bremserne på alle hjul, og et nødbremsesystem, som kan være parkeringsbremsesystemet.

5.1.8. Køretøjer i klasse L5 skal være udstyret med:

5.1.8.1. et parkeringsbremsesystem og

5.1.8.2. et fodbetjent driftsbremsesystem, der virker på bremserne på alle hjul, enten ved hjælp af: a) et driftsbremsesystem med flere kredse eller b) et kombineret bremsesystem, der virker på bremserne på alle hjul, og et nødbremsesystem, som kan være parkeringsbremsesystemet.

5.1.9. I tilfælde, hvor to separate driftsbremsesystemer er monteret, kan disse systemer have fælles bremser, hvis et svigt i det ene system ikke nedsætter funktionsevnen af det andet.

5.1.10. For køretøjer, der anvender hydraulisk væske til transmissionen af bremsekraft, skal hovedcylinderen:

a) have en forseglet væskebeholder med dæksel for hvert bremsesystem

b) have en mindste beholderkapacitet svarende til 1,5 gange den samlede mængde væske, der skal flyttes for at udligne forskellen mellem nye og nedslidte bremsebelægninger ved den værst tænkelige bremsejustering og

c) have en væskebeholder, hvor væsken er synlig i forbindelse med kontrol uden fjernelse af dækslet.

5.1.11. Alle advarselslamper skal være monteret inden for førerens synsfelt.

5.1.12. Køretøjer, der er udstyret med et driftsbremsesystem med flere kredse, skal være udstyret med en rød kontrollampe, som aktiveres:

a) når der opstår hydraulisk svigt ved en kraft på ≤ 90 N på betjeningskontrollen eller

b) uden aktivering af bremsens betjeningsanordning, når bremsevæskeniveauet i hovedcylinderens beholder falder under den højeste af følgende værdier: i) den af fabrikanten angivne og ii) mindre end eller lig med halvdelen af bremsevæskebeholderens kapacitet.

Med henblik på funtionskontrol skal advarselslampen lyse ved aktivering af tændingsnøglen og slukkes, når kontrollen er afsluttet. Kontrollampen skal forblive tændt, så længe et svigt er til stede, når tændingslåsen er i positionen »on« (tændt position).

5.1.13. Køretøjer, som er udstyret med et ABS-system, skal være udstyret med en gul kontrollampe. Lampen skal aktiveres, når der foreligger en fejl, der påvirker genereringen eller transmissionen af signaler i køretøjets ABS-system.

Med henblik på funtionskontrol skal kontrollampen lyse ved aktivering af tændingsnøglen og slukkes, når kontrollen er afsluttet.

Kontrollampen skal forblive tændt, så længe et svigt er til stede, når tændingslåsen er i positionen »on« (tændt position).

5.2. Holdbarhed

5.2.1. Bremseslid skal kunne udlignes på nem måde gennem et automatisk eller manuelt justeringssystem.

5.2.2. Friktionsmaterialets tykkelse skal være synlig uden adskillelse, eller slitagen skal, hvor friktionsmaterialet ikke er synligt, kunne vurderes ved hjælp af en anordning, der er konstrueret til dette formål.

5.2.3. Under alle prøvningerne i dette regulativ og ved deres afslutning må der ikke være løsnet friktionsmateriale og ikke finde udsivning af bremsevæske sted.

5.3. Måling af køretøjets dynamiske præstationer

Den metode, der anvendes til at måle præstationerne, er som angivet i de respektive prøver i bilag 3. Der er tre måder, hvorpå driftsbremsesystemets præstationer kan måles:

5.3.1. MFDD (Mean Fully Developed Deceleration — gennemsnitlig fuldt udviklet deceleration): Beregning af MFDD: i m/s2 hvor dm = gennemsnitlig fuldt udviklet deceleration V1 = køretøjets hastighed, når føreren aktiverer betjeningsanordningen Vb = køretøjets hastighed ved 0,8 V1 i km/h Vb = køretøjets hastighed ved 0,1 V1 i km/h Sb = tilbagelagt afstand mellem V1 og Vb i meter Se = tilbagelagt afstand mellem V1 og Ve i meter

5.3.2. Bremselængde: Baseret på de grundlæggende formler for bevægelse: S = 0,1 · V + (X) · V2 hvor S = bremselængden i m V = køretøjets hastighed i km/h X = en variabel baseret på krav i forbindelse hver enkelt prøvning Til beregning af korrigeret bremselængde ved hjælp af køretøjets faktiske prøvningshastighed anvendes følgende formel: Ss = 0,1 · Vs + (Sa – 0,1 · Va) · Vs2/Va2 hvor Ss = den korrigerede bremselængde i meter Vs = køretøjets specificerede prøvningshastighed i km/h Sa = den faktiske bremselængde i meter Va = køretøjets faktiske prøvningshastighed i km/h Anmærkning: Denne ligning er kun gyldig, når den faktiske prøvningshastighed (Va) er inden for ± 5 km/h fra den specificerede prøvningshastighed (Vs).

5.3.3. Registrering af kontinuert deceleration: Med henblik på tilslidningsproceduren og prøvninger såsom prøvning med våde bremser samt heat fade- og opvarmningsprøvning finder der en kontinuerlig registrering af køretøjets øjeblikkelige deceleration sted fra det øjeblik, der anvendes kraft på bremsens betjeningsanordning, indtil standsningen er fuldendt.

5.4. Bremsebelægningsmaterialer:

Bremsebelægninger må ikke indeholde asbest.

6. PRØVNINGER

De bremseprøvninger (prøvningsbetingelser og -procedurer), som skal foretages af køretøjer, som indleveres til godkendelse, og den krævede bremsevirkning, er beskrevet i bilag 3 til dette regulativ.

7. ÆNDRINGER AF KØRETØJSTYPEN ELLER DENS BREMSESYSTEM OG UDVIDELSE AF TYPEGODKENDELSEN

7.1. Ændringer af køretøjstypen eller dens bremsesystem skal meddeles til den administrative tjeneste, som har godkendt køretøjstypen. Denne tjeneste kan da:

7.1.1. anse det for usandsynligt, at ændringerne vil få en mærkbar negativ virkning, og at køretøjet under alle omstændigheder fortsat opfylder kravene eller

7.1.2. rekvirere en yderligere prøvningsrapport fra den tekniske tjeneste, som forestår prøvningen.

7.2. Godkendelse eller nægtelse af godkendelse skal sammen med detaljer om ændringerne meddeles i henhold til fremgangsmåden beskrevet i punkt 4.3 til de kontraherende parter i overenskomsten, der anvender dette regulativ.

7.3. Den kompetente myndighed, som meddeler udvidelse af godkendelsen, påfører et fortløbende nummer på hver meddelelsesformular, som udfærdiges vedrørende en sådan udvidelse.

8. PRODUKTIONENS OVERENSSTEMMELSE

8.1. Ethvert køretøj (ssystem), der er godkendt i henhold til dette regulativ, skal være således fremstillet, at det svarer til den godkendte type, idet det skal opfylde de krav, der er fastlagt i punkt 5.

8.2. Til efterprøvning af, at forskrifterne i punkt 8.1 er opfyldt, skal der foretages passende kontrol af produktionen.

8.3. Indehaveren af godkendelsen skal især:

8.3.1. sikre, at der findes procedurer for effektiv kontrol af produkternes kvalitet

8.3.2. råde over det nødvendige udstyr til kontrol af overensstemmelsen af hver godkendt type

8.3.3. sikre, at prøvningsdata registreres, og at de vedføjede dokumenter er til rådighed i et tidsrum, der aftales med den administrative myndighed

8.3.4. analysere resultaterne af hver type prøvning, så det kontrolleres og sikres, at produktets egenskaber holdes konstante inden for den normale variation i en industriproduktion

8.3.5. sørge for, at der for hver produkttype mindst udføres de i dette regulativs bilag 3 foreskrevne prøver

8.3.6. sørge for, at ethvert prøveeksemplar eller prøveemne, der bærer vidnesbyrd om manglende overholdelse af den pågældende type prøve, medfører endnu en prøveudtagning og endnu en prøvning. Der skal tages alle nødvendige skridt til genopretning af produktionens overensstemmelse.

8.4. Den kompetente myndighed, som har meddelt typegodkendelse, kan til hver en tid efterprøve de metoder til overensstemmelsesprøvning, som anvendes på de enkelte produktionsanlæg.

8.4.1. Ved hver inspektion skal prøvningsoptegnelser og produktionsjournaler forelægges den besøgende inspektør.

8.4.2. Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.

8.4.3. Forekommer kvalitetsniveauet utilfredsstillende, eller er det nødvendigt at kontrollere validiteten af prøvninger, der er udført i henhold til punkt 8.4.2, udtager inspektøren prøver, som sendes til den tekniske tjeneste, der har forestået typegodkendelsesprøvningerne.

8.4.4. Den kompetente myndighed kan udføre enhver prøvning, som foreskrives i dette regulativ.

8.4.5. De kompetente myndigheder tillader normalt en inspektion hvert andet år. Hvis der registreres negative resultater under en sådan inspektion, sikrer den kompetente myndighed, at der tages alle nødvendige skridt til snarest muligt at genoprette produktionens overensstemmelse.

9. OVERGANGSBESTEMMELSER

9.1. Fra den officielle ikrafttrædelsesdato for ændringsserie 03 kan ingen kontraherende part i overenskomsten, der anvender dette regulativ, nægte at meddele godkendelse i henhold til dette regulativ som ændret ved ændringsserie 03. På fabrikantens anmodning kan parterne i overenskomsten, der anvender dette regulativ, erklære sig enige i anvendelsen af disse ændringer inden den officielle dato for deres ikrafttræden.

9.2. Regnet fra 24 måneder efter den i punkt 9.1 omhandlede ikrafttrædelsesdato kan parterne i overenskomsten, der anvender dette regulativ, ikke meddele godkendelse, medmindre køretøjstypen opfylder forskrifterne i dette regulativ som ændret ved ændringsserie 03.

9.3. Godkendelser, som er meddelt før udløbet af en periode på 24 måneder efter den officielle ikrafttrædelsesdato, ophører med at være gyldige 48 måneder efter ikrafttrædelsesdatoen, der er nævnt i punkt 9.1, medmindre den kontraherende part, der har udstedt godkendelsen, meddeler de øvrige kontraherende parter i overenskomsten, der anvender dette regulativ, at det typegodkendte køretøj opfylder forskrifterne i dette regulativ som ændret ved ændringsserie 03.

9.4. Uanset ovenstående overgangsbestemmelser er kontraherende parter, hvis anvendelse af dette regulativ først træder i kraft efter ikrafttrædelsen af den seneste ændringsserie, ikke forpligtede til at acceptere godkendelser, som er meddelt i henhold til tidligere ændringsserier til dette regulativ.

10. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

10.1. En godkendelse, som er meddelt for en type køretøj i henhold til dette regulativ, kan inddrages, hvis forskrifterne i punkt 8.1 ovenfor ikke er opfyldt, eller hvis et køretøj af denne type ikke har bestået den i punkt 8.3 foreskrevne kontrol.

10.2. Hvis en af de kontraherende parter i overenskomsten, der anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter i overenskomsten, der anvender dette regulativ, herom ved hjælp af en kopi af godkendelsesformularen, som i slutningen med store typer er forsynet med den underskrevne og daterede påskrift »GODKENDELSE INDDRAGET«.

11. ENDELIGT OPHØR AF PRODUKTIONEN

Hvis indehaveren af godkendelsen endeligt ophører med at fremstille en køretøjstype, som er godkendt i henhold til dette regulativ, skal han underrette den myndighed, som har meddelt godkendelsen, herom. Ved modtagelse af den relevante meddelelse skal den pågældende myndighed meddele dette til de andre kontraherende parter i overenskomsten, der anvender dette regulativ, ved hjælp af en kopi af godkendelsesformularen, som i slutningen med store typer er forsynet med den underskrevne og daterede påskrift »PRODUKTION OPHØRT«.

12. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE ADMINISTRATIVE MYNDIGHEDER

Parterne i overenskomsten, som anvender dette regulativ, meddeler til FN's sekretariat navn og adresse på de tekniske tjenester, som er ansvarlige for udførelse af godkendelsesprøvning, og på de administrative myndigheder, som meddeler godkendelse, og til hvem formularer med attestering af godkendelse eller udvidelse, nægtelse eller inddragelse af godkendelser, som er meddelt i andre stater, skal fremsendes.

(1) Som defineret i den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2, punkt. 2.

(2) Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument ECE/TRANS/WP.29/78/Rev.2/Amend.1.

BILAG 1 (*) TILLÆG LISTE OVER KØRETØJSDATA I FORBINDELSE MED GODKENDELSER I HENHOLD TIL REGULATIV Nr. 90 1. Beskrivelse af køretøjstypen: 1.1. Køretøjets fabriks- eller handelsbetegnelse (hvis relevant): 1.2. Køretøjets klasse: 1.3. Køretøjstype i henhold godkendelse efter regulativ nr. 78: 1.4. Modeller eller handelsbetegnelser for de køretøjer, køretøjstypen består af (i givet fald): 1.5. Fabrikantens navn og adresse: 2. Bremsebelægningernes fabrikat og type: 3. Køretøjets mindstemasse: 3.1. Massens fordeling på akslerne (maksimalværdier): 4. Køretøjets totalmasse: 4.1. Massens fordeling på akslerne (maksimalværdier): 5. Vmax km/h 6. Dæk- og hjuldimensioner: 7. Konfigurering af uafhængige bremsesystemer: 8. Specifikationer for bremseventiler (hvis relevant): 8.1. Justeringsspecifikationer for den lastafhængige reguleringsventil: 8.2. Trykventilens indstilling: 9. Bremsens specifikationer: 9.1. Skivebremsetype (f.eks. antal stempler og deres diameter, ventileret eller massiv skive): 9.2. Tromlebremsetype (f.eks. simplex, samt dimensioner for stempler og tromle): 10. Hovedcylinderens type og størrelse (hvis relevant):

BILAG 2 UDFORMNING AF GODKENDELSESMÆRKER MODEL A (se punkt 4.4 i dette regulativ) Af ovenstående godkendelsesmærke, som er påført et køretøj, fremgår, at køretøjet, hvad angår bremsesystemet, er godkendt i Det Forenede Kongerige (E11) i henhold til regulativ nr. 78 under typegodkendelsesnr. 032439. Godkendelsesnummerets første to cifre angiver, at regulativ nr. 78 allerede indeholdt ændringsserie 03 på det tidspunkt, hvor der blev meddelt godkendelse. MODEL B (se punkt 4.5 i dette regulativ) Af ovenstående godkendelsesmærke, som er påført et køretøj, fremgår, at køretøjstypen er godkendt i Det Forenede Kongerige (E11) i medfør af regulativ nr. 78 og nr. 40 (1). De to første cifre i godkendelsesnummeret angiver, at regulativ nr. 78 på godkendelsesdatoen indeholdt ændringsserie 03, men at regulativ nr. 40 forelå i sin oprindelige version. (1) Sidstnævnte tal er kun anført som eksempel.